

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 15.septembrī **Nr.591**

 (prot. Nr.30, 9.§)

**Par interešu izglītības programmas apstiprināšanu profesionālās ievirzes sporta izglītības iestādei “Daugavpils Individuālo sporta veidu skola”**

Pamatojoties uz likuma “Par pašvaldībām” 21.panta pirmās daļas 27.punktu, Daugavpils pilsētas pašvaldības profesionālās ievirzes sporta izglītības iestādes “Daugavpils Individuālo sporta veidu skola” nolikuma 11.punktu, ņemot vērā Daugavpils domes Izglītības un kultūras jautājumu komitejas2022.gada 8.septembra atzinumu un Daugavpils domes Finanšu komitejas2022.gada 8.septembra atzinumu, atklāti balsojot: PAR – 13 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

Apstiprināt profesionālās ievirzes sporta izglītības iestādes “Daugavpils Individuālo sporta veidu skola” interešu izglītības programmu.

Pielikumā: Profesionālās ievirzes sporta izglītības iestādes “Daugavpils Individuālo sporta veidu skola” interešu izglītības programma.

Domes priekšsēdētājs *(personiskais parakts)* A.Elksniņš

APSTIPRINĀTA

ar Daugavpils domes

 2022.gada 15.septembra

 lēmumu Nr.591

**Profesionālās ievirzes sporta izglītības iestādes “Daugavpils Individuālo sporta veidu skola”**

**Interešu izglītības programma**

**“Sporta meistarības pilnveidošana”**

1. **Nepieciešamība iesaistīties interešu izglītības darbā:**
	1. Augsto sasniegumu sporta attīstības tendence Daugavpils pilsētā norāda uz to, ka audzēkņi un to likumiskie pārstāvji vēlas iesaistīties regulārajās nodarbībās, kuras nav iespējams realizēt profesionālās ievirzes sporta izglītības programmas ietvaros.
2. **Interešu izglītības programmas īstenošanas plāns**
	1. Apmācības mērķi:
		1. Nodrošināt talantīgāko audzēkņu sporta meistarības un augstākās meistarības pilnveidošanas iespējas;
		2. Sekmēt audzēkņu veselības saglabāšanu un nostiprināšanu, attīstīt fiziskās īpašības, pilnveidot prasmes un iemaņas;
		3. Sagatavot audzēkņus Latvijas nacionālajām izlasēm.
	2. Apmācības uzdevumi:
		1. Sekmēt Daugavpils pašvaldības dibināto profesionālās ievirzes sporta izglītības iestāžu audzēkņu profesionālo izaugsmi un augstvērtīgu rezultātu sasniegšanu;
		2. Radīt priekšnosacījumus audzēkņu regulārajās sporta nodarbībās, atbilstoši vecuma īpatnībām un audzēkņu rezultātiem;
		3. Sekmēt Daugavpils jauno perspektīvo sportistu piedalīšanos pasaules un Eiropas čempionātos, Olimpiskajās spēlēs un citās starptautiskajās sacensībās, tādējādi popularizējot Daugavpils pilsētu.
	3. Programmas īstenošanas periods:
		1. Maksimālais programmas apguves laiks 6 mācību gadi.
	4. Programmas mērķauditorija:
		1. Profesionālas ievirzes sporta izglītības iestādes “Daugavpils Individuālo sporta veidu skola” (turpmāk - Sporta skola) audzēkņi, kuri vēlas iesaistīties regulārajās sporta aktivitātēs, attīstīt un pilnveidot sevi un savas profesionālās prasmes un iemaņas.
	5. Grupu komplektēšanas nosacījumi:

|  |  |
| --- | --- |
| **Grupas apmācības gads** | **Vecums** |
| 1.apmācības gads | No 13-15 g. |
| 2.apmācības gads | No 14-16 g. |
| 3.apmācības gads | No 15-17 g. |
| 4.apmācības gads | No 16-18 g. |
| 5.apmācības gads | No 17-19 g. |
| 6.apmācības gads | No 18-20 g. |

* 1. Darba organizācija:
		1. Audzēkņu skaits grupās līdz 20 audzēkņiem:
		2. Vienas nodarbības ilgums 2 akadēmiskās st.;
		3. Nodarbību skaits nedēļā 5;
		4. Stundu skaits nedēļā - 10 akadēmiskās st.;
		5. Nedēļu skaits – 34 nedēļas.
	2. Programmas realizācijas plāns:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.p.k.** | **Tēma** | **1.gads** | **2.gads** | **3.gads** | **4.gads** | **5.gads** | **6.gads** |
| 1. | Teorija | 30 | 34 | 38 | 40 | 46 | 46 |
| 1.1. | Drošības noteikumi | 2 | 2 | 2 | 2 | 2 | 2 |
| 1.2. | Sporta veida noteikumi | 4 | 6 | 6 | 6 | 6 | 6 |
| 1.3. | Antidopings | 0 | 2 | 2 | 4 | 4 | 4 |
| 1.4. | Video analīze | 24 | 24 | 28 | 28 | 34 | 34 |
| 2. | Prakse | 310 | 306 | 302 | 300 | 294 | 294 |
| 2.1. | Vispārējā fiziskā sagatavotība | 102 | 98 | 90 | 84 | 80 | 80 |
| 2.2. | Speciālā fiziskā sagatavotība | 88 | 88 | 90 | 90 | 90 | 92 |
| 2.3. | Taktiskā sagatavotība | 48 | 48 | 60 | 66 | 66 | 68 |
| 2.4. | Tehniskā sagatavotība | 72 | 72 | 62 | 60 | 58 | 54 |
| **KOPĀ:** | 340 | 340 | 340 | 340 | 340 | 340 |

* 1. Uzdevumi audzēkņu zināšanām, prasmēm un sacensībām:
		1. Vispārējā fiziskā sagatavotība – vispārattīstošie vingrinājumi, skriešanas tehnika, stafetes, spēles;
		2. Speciālā fiziskā sagatavotība – apmācības programma speciālās fiziskās sagatavotības apgūšana;
		3. Tehniskā sagatavotība – tehnikas apguve, veidojot izpratni par konkrētu kustību uzdevumu nozīmi;
		4. Taktiskā sagatavotība – izpratnes veidošana par fizisko spēju un tehnikas elementu pielietošanu sacensībās;
		5. Testēšana – sporta normatīvu kārtošana sportiskās attīstības noteikšanai.
		6. Sporta zināšanas – kā izmantot fizisko spēju paaugstināšanu, praktisko problēmu risinājumos.
1. **Plānotie rezultāti**
	1. Individuālās meistarības paaugstināšana;
	2. Latvijas nacionālās izlases dalībnieks;
	3. Eiropas un pasaules čempionāta dalībnieks un godalgoto vietu ieguvējs.

Domes priekšsēdētājs A.Elksniņš